open-index/open-wikipedia-markdown huggingface dataset:
Gervas Kasiga

**Gervas A. Kasiga** (anafahamika zaidi kama **Chuma** au **Junior**; alizaliwa 4 Februari 1982) ni mwigizaji wa filamu, mwandishi wa miswada ya filamu, mshairi, mwongozaji wa filamu na mhadhiri mwandamizi wa chuo kikuu kutoka nchini Tanzania. 

Anafahamika kwa kuongoza filamu maarufu ya "Fake Pastors (2007)" na kuongoza uchaguzi wa waigizaji wa filamu ya Bongoland II. 

Ameandika miswada kadhaa ya Michezo ya Kuigiza ya Runinga (Tamthilia) kama vile "Gharika" na "Dira", miswada ya filamu maarufu za Unfortunate Love, Ripple of Tears, Village Pastor, Wende na nyinginezo. 

Mwaka 2011 filamu yake fupi ya Wende ilichaguliwa kuoneshwa katika Tamasha la Sita la Filamu la Kimataifa la Kenya (KIFF). Vilevile amepata kuwa balozi wa Tamasha la Filamu la Kimataifa la Zanzibar (ZIFF) akiwakilisha wanafilamu wa ki-Tanzania. 

Kasiga ameshafanya kazi mbalimbali za kisanaa na mashirika kama AMREF, PATHFINDER, THE NATURE AND CONSERVANCY, The International Theatre and Literacy Project (ITLP), CRDB - TANZANIA, College of Mathematics and Natural Science - University of Dodoma, Vocation Training Centre of Tanzania (VETA), Regina University - Canada na mengine mengi. Ameshaendesha mafunzo mbalimbali ya uigizaji, uandishi wa miswada ya filamu, uchukuaji picha za video pamoja uongozaji katika mikoa ya Mwanza, Kigoma, Dodoma na Dar es salaam. Mafunzo hayo amekuwa akiyafanya aidha kupitia taasisi yake ya Dodoma Arts Center (DAC) au kupitia kampuni yake ya Bona Fide Films ama kwa kushirikiana na mashirika ya ndani na ya kimataifa. 

Msanii huyu pia ni Mhadhiri Mwandamizi wa masomo ya Fasihi na Filamu kutoka Chuo Kikuu cha Dodoma - Tanzania. Vilevile ni Mjumbe wa Bodi ya Baraza la Sanaa la Taifa (BASATA) nchini Tanzania. 

Halikadhalika ni mwanablogu, anaendesha blogu ya Sebuleni.  katika seti ya Bongoland II

## Filmografia 
## Mashairi 
## Tanbihi
The Weeknd

alt=|thumb|The Weeknd
**Abel Makkonen Tesfaye** (aliyezaliwa 16 Februari 1990), anayejulikana kama The Weeknd ("mwishoni mwa wiki"), ni mwimbaji wa Canada, mtunzi wa rekodi.

Mwishoni mwa mwaka wa 2010, **Tesfaye** alitambulisha nyimbo kadhaa kwenye YouTube chini ya jina **"The Weeknd"**. Alifungua nyimbo tatu za kufunguilia mwaka 2011 ambazo ni: House of Balloons,Thursday na Echoes of Silence, ambazo zilitambaa sana. Mnamo mwaka 2012,alishirikiana  kutoa albamu na kikundi cha Trilogy,ambayo ilikuwa na nyimbo thelathini  iliyopangwa na nyimbo tatu za ziada.Albamu hiyo  Ilitolewa chini ya Republic Records na lebo yake mwenyewe XO.

Mwaka 2013, alitoa albamu yake ya kwanza ya studio ya Kiss Land, ambayo ambayoilisapotiwa na "Land  Kiss" na "Live For". Albamu yake ya pili, Beauty Behind Madness, ambayo ilikuwa albamu yake ya kwanza kuwa kwenye Billboard ya Marekani 200, na nyimbo  "shika"   nambari moja ni ya "Hills" na "I Cant Feel My Face". Nyimbo hizo zimefanyika matangazo ya juu ya Billboard Hot R & B kwa wakati huo huo, na kumfanya awe msanii wa kwanza katika historia ya kufikia hili. The Weeknd ameshinda tuzo mbili za Grammy na tuzo tisa za Juno. Mnamo Septemba 2016, kutolewa kwa albamu ya tatu Starboy ilitangazwa pamoja na kutolewa kwa wimbo wa "Starboy", ambao ulishika namba moja kwenye Billboard Hot 100.

Jamii:Waliozaliwa 1990
Jamii:Watu walio hai
Jamii:Waimbaji wa Kanada
Semina

thumb|Semina

**Semina** (kutoka Kiingereza "seminar", ambayo asili yake ni Kilatini "semen", "mbegu") ni aina ya mafundisho ya kitaaluma, ama katika taasisi ya kitaaluma au inayotolewa na shirika la biashara au kitaaluma.  

Ina kazi ya kukusanya vikundi vidogo kwa mikutano ya mara kwa mara, kwa kuzingatia kila wakati kwenye somo fulani, ambalo kila mtu sasa anaombwa kushiriki. 

Hii mara nyingi hutimizwa kupitia majadiliano kama ya Sokrates inayoendelea na kiongozi wa semina au mwalimu, au kwa njia ya uwasilishaji rasmi wa utafiti. Kwa kweli ni mahali ambapo masomo  yanajadiliwa, maswali yanaweza kuulizwa na majadiliano yanaweza kufanywa.

Jamii:Elimu
Bongoland II

'''''' ni jina la filamu iliyotoka mwaka 2008 kutoka nchini Tanzania. Ndani yake anakuja Peter Omari, Thecla Mjatta, Ahmed Olotu, Shafii Abdul, Chemi Che-Mponda, Sabrina Rupia, Hamisi Abdallah na Hashim Kambi. Filamu inahusu kijana mmoja (Peter Omari kacheza kama Juma) anayejaribu kurudi nyumbani, Bongoland, kuja kuangalia maisha ya hapa vipi baada ya kushindwana na maisha ya huko nchini Marekani. Anakuta maisha ya Bongoland ni magumu kulivyo alivyodhani na mbaya zaidi anajua siri mbaya inayoisibu familia yake. 

 katika wavuti yake Kazi ya uaandaaji washiriki kwa Dar es Salaam ilifanywa na Gervas Kasiga aliyesimamia usaili huu kwa Tanzania. Hii ni sehemu ya pili ya toleo la kwanza la filamu hii ambayo ilitoka mwaka 2003. 

## Washiriki
*Peter Omari - Juma
*Thecla Mjatta - Asia
*Ahmed Olotu - Uncle
*Shafii Abdul  - Hamisi
*Chemi Che-Mponda - Zaina
*Sabrina Rupia  - Naomi
*Hamisi Abdallah - Kamanda
*Hashim Kambi - Sepi

## Marejeo
Jamii:Filamu za Tanzania
Jamii:Filamu zilizoongozwa na Josiah Kibira
Jamii:Filamu za 2008
Stokingi

thumb|Msichana akiwa amevaa stokingi
**Stokingi** (kutoka neno la Kiingereza "stocking") ni soksi ndefu zinazofika kwenye magoti na mara nyingi huvaliwa pamoja na kaptura au bukta.

Stokingi pia ni soksi ndefu za wanawake zinazofika kwenye mapaja au kiuno; soksi hizi huvaliwa  haswa na wauguzi.

Zinaweza kuwa za uzito na rangi mbalimbali.

Jamii:Mavazi
Xbox

alt=Xbox|thumb|Xbox
**Xbox** ni chapa ya michezo ya video iliyoundwa na inayomilikiwa na Microsoft. Inawakilisha mfululizo wa michezo ya video ilivyoandaliwa na Microsoft, na matoleo lililotolewa katika kizazi cha sita, cha saba, na cha nane kwa mtiririko huo. Chapa pia inawakilisha michezo, huduma za kusambaza, na huduma ya mtandaoni kwa jina la *Xbox Live*. Bidhaa hiyo ilianzishwa kwanza mnamo Novemba 15, 2001 huko Marekani, na uzinduzi wa toleo ya awali la Xbox.

Kifaa cha awali kilikuwa toleo la kwanza ya mchezo wa video iliyotolewa na kampuni ya Marekani baada ya Atari Jaguar kusimamishwa mauzo mwaka 1996. Ilifikia zaidi ya vitengo milioni 24 kuuzwa mnamo Mei 10, 2006. Toleo la pili la Microsoft, Xbox 360, ilitolewa mwaka wa 2005 na imeuza zaidi ya milioni 77.2 duniani kote kama Aprili 18, 2013. Mrithi wa Xbox 360 na Chrome ya hivi karibuni ya toleo, *Xbox One*, ilifunuliwa Mei 21, 2013. *Xbox One* imetolewa katika masoko 21 kwa jumla, na kutolewa huko china mnamo Septemba 29, 2014. Mkuu wa Xbox ni Phil Spencer ambaye alishinda kichwa cha zamani Marc Whitten mwishoni mwa Machi 2014.

## Marejeo 
Jamii:Kompyuta
Jamii:Michezo
Komamanga

link=Picha:Pomegranate02%20edit.jpg|thumb|Komamanga likiwa limeiva.
**Komamanga** au **kudhumani** ni tunda jekundu kwa nje na lenye mbegu ndogondogo nyekundu ndani. 

Mti wake unaitwa mkomamanga na asili yake ni Mashariki ya kati.

Tunda hili huliwa na binadamu na hata ndege. Wengine hulidharau, lakini lina faida nyingi sana katika miili wetu.
  
## Faida za komamanga
1. Lina uwezo mkubwa wa kuzuia ugonjwa wa kansa.  

2. Linasaidia kukinga magonjwa ya moyo.  

3. Huipa afya mishipa ya moyo.  

4. Husaidia kurekebisha presha ikae sawa.  

5. Husaidia kupunguza uzito na kukuweka sawa.  

6. Huongeza hamu ya kula.  

7. Husaidia usagaji wa chakula mwilini.  

8. Hutibu ugonjwa wa kupungua kwa damu mwilini.  

Jamii:Matunda
Karim Benzema

thumb|Karim Benzema akiwa na Real Madrid (2021)
thumb|Karim abenzema akiichezea timu yake ya taifa ya Ufaransa (2012)
**Karim Mostafa Benzema** (alizaliwa Lyon, 19 Desemba 1987) ni mchezaji wa Real Madrid na timu ya taifa ya Ufaransa. Anajulikana kama mshambuliaji mwenye kipaji na nguvu.

## Maisha ya klabu 
### Kipindi cha awali
Benzema alianza uchezaji kwenye klabu ya Terraillon akiwa na umri wa miaka 8,katika miaka ya 1990, viongozi wa Lyon walikuwa walimtembelea moja kwa moja katika swali la kumsaini kijana huyo.

### Lyon
Baada ya kuzungumza na babake Benzema, klabu hiyo ilimruhusu mchezaji huyo kufanyiwa majaribio na Lyon. Kufuatia majaribio hayo, Benzema alijiunga rasmi na Lyon na kuingizwa katika akademi ya klabu hiyo. Kwenye msimu wa 2004-2005 aliiwezesha timu yake kushinda makombe matatu,na msimu wa 2007-08 alibeba kombe la ligi na kuwa kombe la saba kwa Olympique Lyonnais, na kuwa mchezaji bora wa mwaka,na kuwa timu bora ya mwaka.Benzema alikuwa mfungaji bora na kushinda tuzo kutoka gazeti la Italia la Guerin Sportivo. Msimu uliofuata Olympique Lyonnais ilimuuza kwenda Real Madrid kwa ada ya £35 milioni ($50 milioni)na kusaini miaka sita. 

### Real Madrid
Baada ya kuhangaika ili aweke heshima, kwa misimu miwili alishinda magoli 32 na kuiwezesha Real Madrid kushinda Copa Del Rey mwaka 2011, na msimu wa 2011-12 alikuwa mchezaji bora mfaransa mara tatu mwaka 2011,2012,2014.

Mnamo Oktoba 2021, katika kesi ya ngono ya Mathieu Valbuena, ofisi ya mwendesha mashtaka wa Versailles iliomba korti ya jinai kumpa adhabu ya kifungo cha miezi kumi kilichosimamishwa na faini ya euro 75,000.

### Mashtaka ya 2023
Mnamo Oktoba 2023, Benzema alionyesha mshikamano na waathiriwa wa mashambulio ya anga ya Israeli huko Gaza. Kujibu, Waziri wa Mambo ya Ndani wa Ufaransa Gérald Darmanin alimshutumu Karim Benzema kwa "kuwa na uhusiano" na kundi linalojulikana kama Muslim Brotherhood. Naye seneta kutoka chama cha Republican cha Bouches-du-Rhône, Valérie Boyer, alitaka mchezaji huyo anyimwe uraia wa Ufaransa na Ballon d'Or iwapo mashtaka yatathibitishwa.

## Tanbihi
Jamii:Waliozaliwa 1987
Jamii:Watu walio hai
Jamii:Wachezaji mpira wa Ufaransa
Nyundo

thumb|Mfano wa nyundo.
**Nyundo** ni kifaa kinachotumika katika shughuli za useremala na ujenzi. 

Nyundo ni zana ya mkononi inayotumiwa hasa katika kugongelea misumari na kuvunja vitu. 

Nyundo huwa zinatofautiana katika uzito, ukubwa na muundo, kulingana na malengo yake.

Jamii:zana
Shuja (kundinyota)

400px|thumb|Sehemu kubwa ya nyota za Shuja (Hydra) katika sehemu yao ya angani
 ya Dunia.]]

**Shuja** (kwa maana „nyoka“, kwa Kilatini na Kiingereza **Hydra**)   ni jina la kundinyota kubwa iliyopo upande wa kusini wa ikweta ya anga. 

Kutokana na urefu wake Shuja inapakana na kundinyota nyingi ikiwa karibu na kundinyota za Zodiaki za  Saratani (Cancer),  Asadi (Leo) na Nadhifa (Virgo).

## Jina
Shuja ilijulikana kwa jina hili kwa miaka mingi kati ya mabaharia Waswahili waliotumia nyota kutafuta njia baharini wakati wa usiku.
Jina la Shuja limepokelewa kutoka kwa Waarabu wanaosema الشجاع  *ash-shujaaʿ*  kwa maana „nyoka“  na hapo walitafsiri jina la Wagiriki wa Kale walioona ama nyoka au joka na kumwita Ύδρα *hidra*, lililotafsiriwa kwa Kilatini kama "Hydra" ambalo ni sasa jina la kimataifa. 

Katika mitholojia ya Kigiriki kuna hadithi mbili kuhusu Hydra; alikuwa joka mwenye vichwa vingi aliyekaa katika kinamasi na kumeza watu waliopita; nusu mungu Herakles alipambana naye lakini aliona ya kwamba akikata kichwa kimoja kiliota upya. Hapa alipata msaada wa kijana aliyewasha moto na kuchoma mashingo kila baada ya kukata kichwa kimoja.

Hadithi nyingine ya Wagiriki kuhusu nyota hizi ilitaja nyoka katika masimulizi ya Mungu Apollo na kunguru Ghurabu. Mungu Apollo alimtuma ndege wa kunguru (Ghurabu) kumchukulia maji kwa bakuli lakini ndege alichelewa kwa sababu alikula matunda njiani. Aliporudi akaeleza kuchelewa kwake kwa uwongo ya kuwa nyoka alimzuia akamwonyesha nyoka kwa kuishika kwenye miguu yake. Apollo alijua ni uwongo akakasirika na kumrusha kunguru (Ghurabu) pamoja na bakuli (Batiya-Crater) na nyoka (Shuja-Hydra) kwenye anga wanapokaa kama nyota. 

Shuja ni kati ya kundinyota 48 zilizotajwa tayari na Klaudio Ptolemaio katika karne ya 2 BK. Lipo pia katika orodha ya kundinyota 88 zinazoorodheshwa na Umoja wa Kimataifa wa Astronomia  kwa jina la Hydra. Kifupi chake rasmi kufuatana na Ukia ni 'Hya'.

## Nyota
Nyota za Shuja ni dhaifu kiasi kuna moja pekee ambayo ni angavu na hii ni Faridi (Alphard). Ina mwangaza unaonekana wa mag 2.0. Jina lake lamaanisha „Kipweke“ kwa  Kiarabu yaani الفرد (al-fard) kwa sababu ni nyota angavu ya pekee, hakuna nyingine jirani nayo iliyopo angani. 
,

## Tanbihi
## Marejeo
Lane, Edward William: Arabic-English Lexicon (London: Willams & Norgate 1863), online hapa http://www.tyndalearchive.com/tabs/lane/
Emmanuel Myamba

**Emmanuel Peter Myamba** ni mwigizaji, mwongozaji na mtayarishaji wa filamu kutoka nchini Tanzania. Anafahamika sana kwa kucheza kama mchungaji katika filamu ya Sikitiko Langu ambayo alifanya vizuri na hatimaye kuja kucheza tena uhusika huohuo katika filamu kibao hapo baadaye na Fake Pastors. Myamba ambaye baadaye akaja kuwa mchungaji katika maisha ya kweli. Amefungua kanisa lake huko Kigamboni.  Myamba pia amefungua chuo cha mambo ya uigizaji wa filamu kinachoitwa Tanzania Film Training Center na vilevile kampuni ya utengenezaji wa filamu Born Again Film Company inayotengeneza na kusambaza filamu. Baadhi ya filamu alizocheza ni pamoja na  Moses, Pastor Myamba Temptation, Saturday Morning, White Maria, Msukule,  My Pastor, This Is It, From China With Love, Last Minutes, Penina, Fake Pastors na Dar 2 Lagos. 
## Baadhi ya filamu alizocheza
*Gods Kingdom
*The Spirit of Miss Marry
*Pasuko la Moyo
*Dangerous Forest
*Pamoja
*My Man
*Cheque in the Bible
*The Promise of Pain
*Queen Spear
*Campus
*Pastor Myamba the Trial
*Ray of Hope
*Bad Saturday
*Shoga Yangu
*Moses
*Pastor Myamba Temptation
*Saturday Morning
*White Maria
*Msukule
*My Pastor
*This Is It
*From China With Love
*Last Minutes
*Penina
*Fake Pastors
*Dar 2 Lagos
## Tazama pia
*Steven Kanumba
*Vincent Kigosi
*Adam Kuambiana
*Gervas Kasiga
## Marejeo
Jamii:Waigizaji filamu wa Tanzania
Jamii:Waongozaji filamu wa Tanzania
Jamii:Watayarishaji filamu wa Tanzania
Saa (kundinyota)

**Saa** (kwa Kilatini na Kiingereza *Horologium*)   ni jina la kundinyota ndogo kwenye nusutufe ya kusini ya dunia yetu. 

## Mahali pake
Saa lipo jirani na makundinyota ya Nahari (Eridanus, yaani mto),  Patasi  (Caelum),  Nyavu (Reticulum), Panji  (Dorado ) na  Nyoka Maji  (Hydrus).

## Jina
Saa ni kati ya makundinyota yaliyobuniwa katika kipindi cha kisasa. Kama ilivyo kwa nyota
nyingine zinazoonekana kutoka nusutufe ya kusini pekee haikujulikana kwa Wagiriki wa Kale wala kwa Waarabu kwa hiyo wataalamu wa Ulaya hawakuwa na habari nazo. Kundinyota hii ilielezwa mara ya kwanza na Mfaransa Nicolas-Louis de Lacaille wakati wa karne ya 18 kwa jina “ l'Horloge à pendule & à secondes“  lililomaanisha “ saa yenye timazi na mkono wa sekunde ». 

Lacaille alikaa miaka miwili kwenye Rasi ya Tumaini Jema (Afrika Kusini)  alipotazama nyota za anga ya kusini ambazo zilianza tu kujulikana na wanaastronomia wa Ulaya wakati ule. Alipima nyota 10,000 akazipanga katika kundinyota na kutunga majina kwa kundinyota mpya 14.  Jina la Kifaransa  lilitafsiriwa kwa Kilatini na kufupishwa kama "Horologium " (Saa).

Chaguo la jina lilikuwa dalili ya kipindi cha Zama za Mwangaza ambako Lacaille alitumia majina ya teknolojia mpya ya siku zake kwa kutaja nyota, si tena majina ya mitholojia ya kale.  

iko kati ya makundinyota 88 yaliyoorodheshwa na Umoja wa Kimataifa wa Astronomia  kwa jina la Horologium. Kifupi chake rasmi kufuatana na Ukia ni 'Hor'.

## Nyota
Nyota angavu zaidi ni Alpha Horologii ambayo ni nyota jitu yenye rangi ya kichungwa. Mwangaza unaoonekana ni mag 3.9 ikiwa na umbali wa miakanuru 115 kutoka Dunia. .

Nyota tatu ilitambuliwa kuwa na sayari, pamoja na Iota Horologii ambayo ni nyota kibete njano inayofanana na Jua yenye umbali wa miakanuru 56.0 kutoka Dunia. Ilitambuliwa kuna na sayari moja yenye ukubwa kama Mshtarii inayoizunguka kila baada ya siku 300.

## Tanbihi
## Viungo vya Nje
*Horologium at Constellation Guide
Utunzi wa wanyama wa nyumbani

**Wanyama wa nyumbani** (kwa Kiingereza "pets") hutunzwa kwa umakini mwingi haswa kwa jamii ya Wazungu. Wao hufanya wanyama hawa wawe kama marafiki zao ambao wanawalinda, kuwalisha na kuwaangalia vizuri. Si ajabu kuona mnyama kama mbwa au paka akipewa malazi mema, chakula kinacholiwa na wenye nyumba na hata kupelekwa hospitalini iwapo anaugua. 

Haya yote ni mageni kwa jamii ya Waafrika, hata hivyo jambo hili linaendelea kukumbatiwa huku Waafrika wakiiga na kuanza kuwalinda wanyama wao kwa tunu na tamasha.

Shirika la kuwalinda wanyama huwa zinaangalia sana kwamba mnyama asiteswe lakini aangaliwe vizuri , apewe chakula kinachofaa, alazwe mahali pema palipo joto na pasipo unyevu, atibiwe iwapo ana ugonjwa wowote. Unapopatikana ukitesa mnyama, unaweza ukakuchukulia hatua kali ya kisheria, kutozwa faini, kupokonywa mnyama mwathiriwa au hata kufungwa jela kwa kosa hilo. 

Jambo hili limewafanya watu wengi ambao walikuwa wanataka kuwatesa wanyama waogope na waanze kuwapa heshima inayofaa. Katika jamii nyingi, mbwa hathaminiwi. Yeye huonekana kana kwamba ni mnyama asiye na heshima zake hata kufikia kupigwa hadharani na watu au hata kuitwa mbwa koko asiye makao. 

## Kusafisha wanyama wa nyumbani 
Usafi ni jambo muhimu sana kwa wanyama wa nyumbani. Iwapo mbwa ana uchafu, huenda akawa na magonjwa au hata akapatwa na kupe, kunguni au chawa wanaopenda kukaa mahali pachafu. Yafaa mwenye mbwa ajihami kwa kufuata kisomo cha kumsafisha mbwa wake.

## Kutibiwa kwa wanyama wa nyumbani 
Hata kabla ya kuugua, wanyama wa nyumbani hupelekwa kwa madaktari maalumu wa wanyama (vet doctor). Madaktari hao wana kisomo cha juu kuhusu afya ya wanyama. Wao huwaangalia wanyama hao iwapo wana jambo lolote la kiafya linalowakumba. Iwapo kunalo, watawatibu na kuwapa dawa za kufaa.

## Lishe ya wanyama wa nyumbani 
Wanaofuga wanyama hao huwa wakinunua lishe maalumu ambayo itawafaa wanyama hao na kuwafanya wenye nguvu na afya njema. Lishe ya wanyama wa nyumbani ni jambo ambalo limetiliwa mkazo sana hivi kwamba kuna kampuni ambazo zimejiunda kama za kutengeneza chakula cha wanyama wa nyumbani.

## Viungo vya nje 
* KSPCA 

Jamii:Wanyama
Utabiri

**Utabiri** au **ubashiri** ni uoteaji au ukisiaji wa mambo yatakayotokea muda ujao.

Mtu mwenye uwezo wa kutabiri huitwa mtabiri.

Mara nyingine utabiri unatokana na uchunguzi wa kisayansi, kwa mfano utabiri wa hali ya hewa.

Katika dini mbalimbali utabiri unatokana na karama maalumu ambayo mtu anajaliwa na Mwenyezi Mungu.

Jamii:Elimu
Jamii:Dini
Uzamivu

**Uzamivu** (pia **PhD** ambayo ni kifupi cha Kilatini "*Philosophiae Doctor*" yaani "Daktari wa Falsafa") ni shahada ya juu kabisa katika elimu. 

Inatolewa na vyuo vikuu baada ya digrii ya kwanza na shahada ya uzamili. 

Kwa kufuata tabia za lugha nyingine, jina daktari hutumiwa pia kama jina la heshima kwa mtu aliyepata shahada ya uzamivu. Katika nchi nyingi, mtu aliyepokea shahada ya uzamivu anaongeza cheo kabla ya jina lake kwa kifupi ambacho kimatifa ni "Dr.", kwa Kiswahili mara nyingi pia "Dkt."

Ilikuwa desturi hadi leo kwamba mgombea wa uzamivu anaonyesha uwezo wake kwa kutunga tasnifu ambayo ni kitabu kamili. Siku hizi masharti ya tasnifu yanaweza kutimizwa pia kwa kutunga idadi fulani za makala zinazohitaji kupokewa na majarida ya kitaalamu ambamo zinachunguliwa na wataalamu wengine kabla ya kupokewa na kuchapishwa.

Nje ya utaratibu wa kawaida kuna pia cheo cha "daktari wa heshima"  hutolewa kwa mtu anayetazamiwa kuwa na michango mikubwa kwa maendeleo ya sayansi fulani, elimu kwa jumla au kwa taasisi ya elimu. Mara nyingi hutolewa pia kwa sababu za kisiasa. Kifupi chake kwa kawaida ni "Dr. h.c."; "h.c." ni kifupi cha Kilatini *honoris causa* kinachomaanisha "kwa sababu ya heshima".

Jamii:Elimu
Patasi (kundinyota)

**Patasi** (kwa Kilatini na Kiingereza *Caelum*)  ni jina la kundinyota ndogo kwenye nusutufe ya kusini ya dunia yetu. Jina linataja zana ya patasi.

## Mahali pake
Patasi lipo jirani na kundinyota za Panji (Dorado ) na Mchoraji  (Pictor) upande wa kusini,  Saa (Horologium) na Nahari  (Eridanus, kwa maana ya mto) upande wa mashariki, Arinabu  (Lepus, kwa maana Sungura) upande wa kaskazini halafu Njiwa (Columba) upande wa magharibi.

## Jina
Patasi ni kati ya kundinyota zilizobuniwa katika enzi ya kisasa. Kama ilivyo kwa nyota nyingine zinazoonekana kutoka nusutufe ya kusini pekee haikujulikana kwa Wagiriki wa Kale wala kwa Waarabu kwa hiyo wataalamu wa Ulaya hawakuwa na habari nazo. Kundinyota hii ilielezwa mara ya kwanza na Mfaransa Nicolas-Louis de Lacaille wakati wa karne ya 18 kwa jina “ Caela Sculptoris“  lililomaanisha “ Patasi za mchongaji“. Lacaille alikaa miaka miwili kwenye Rasi ya Tumaini Jema (Afrika Kusini)  alipotazama nyota za anga ya kusini ambazo zilianza tu kujulikana na wanaastronomia wa Ulaya wakati ule. Hapo alipima nyota 10,000 akazipanga kwa kundinyota na kutunga majina kwa kundinyota mpya 14.  Jina la Kifaransa  lilitafsiriwa kwa Kilatini na kufupishwa kama "Caelum" (Patasi).
Chaguo la jina lilikuwa dalili ya kipindi cha Zama za Mwangaza ambako Lacaille alitumia majina ya zana za siku zake kwa kutaja nyota, si tena majina ya mitholojia ya kale.  

Patasi ipo kati ya kundinyota 88 zinazoorodheshwa na Umoja wa Kimataifa wa Astronomia  kwa jina la Caelum. Kifupi chake rasmi kufuatana na Ukia ni 'Cae'.

## Nyota
Nyota za Patasi ni chache na dhaifu; angavu zaidi ni Alpha Caeli ambayo ni nyota maradufu yenye mwangaza unaoonekana wa mag 4.45 ikiwa na umbali wa miakanuru 65.8 kutoka Dunia. 

## Tanbihi
## Viungo vya Nje
* Constellation Guide: Caelum constellation
Bikari (kundinyota)

**Bikari** (kwa Kilatini na Kiingereza *Circinus*)   ni jina la kundinyota ndogo kwenye angakusi. 

## Mahali pake
Bikari lipo karibu na nyota angavu ya Rijili Kantori *(Rigili Kentaurus)* kwenye ukanda wa Njia Nyeupe. Linapakana na kundinyota za Kantarusi (Centaurus), Nzi *(Musca)*, Ndege wa Peponi  *(Apus)*, Pembetatu ya Kusini *(Triangulum Australe)*, Pembemraba *(Norma)* na Dhibu  *(Lupus)*.

## Jina
Bikari ni kati ya kundinyota zilizobuniwa katika enzi ya kisasa. Jinsi ilivyo kwa nyota nyingine zinazoonekana kwenye angakusi pekee haikujulikana kwa Wagiriki wa Kale wala kwa Waarabu, kwa hiyo wataalamu wa Ulaya hawakuwa na habari nazo. Kundinyota hili ilielezwa mara ya kwanza na Mfaransa Nicolas-Louis de Lacaille wakati wa karne ya 18 kwa jina “le Compas “  lililomaanisha “bikari” yaani kifaa cha kuchorea duara.

Lacaille alikaa miaka miwili kwenye Rasi ya Tumaini Jema (Afrika Kusini)  alipotazama nyota za anga ya kusini ambazo wakati ule zilianza tu kujulikana kati ya wanaastronomia wa Ulaya. Alipima nyota 10,000 akazipanga katika makundinyota na kutunga majina kwa makundinyota mpya 14.  Jina la Kifaransa  lilitafsiriwa kwa Kilatini kama "Circinus“(Bikari).

Chaguo la jina lilikuwa dalili ya kipindi cha Zama za Mwangaza ambako Lacaille alitumia majina ya zana za siku zake kwa kutaja nyota, si tena majina ya mitholojia ya kale.  
Bikari imepokelewa kati ya makundinyota 88 zinazoorodheshwa na Umoja wa Kimataifa wa Astronomia  kwa jina la Circinus. Kifupi chake rasmi kufuatana na Ukia ni 'Cir'.

## Nyota
Nyota za Bikari ni chache na dhaifu; angavu zaidi ni Alpha Circini ambayo ni nyota kigeugeu yenye mwangaza unaoonekana wa mag 3.19 ikiwa umbali wa miakanuru 54 kutoka Dunia.  Spektra yake inonyesha utokaji wa stronti, chromi na europi . 

## Tanbihi
## Viungo vya Nje
* Constellation Guide: Circinus constellation
Ubunifu

ya mavazi akionesha ubunifu wake]]
**Ubunifu** (kutoka kitenzi chenye asili ya Kiarabu "kubuni"; pia: **ugunduzi**, japo si maneno yanayolingana kabisa katika maana zake. ) mara nyingi huchukuliwa kuwa ni matumizi ya njia bora zaidi zinazokidhi kutatua changamoto mpya, changamoto ambazo tayari zipo lakini hazijapatiwa ufumbuzi bado, au changamoto zilizopo kwenye soko au jamii kwa kipindi husika. 

Dhana hii hutimilika pale ambapo bidhaa, huduma, teknolojia, mpangilio wa biashara au njia nyingine yoyote inayoweza kutatua changamoto husika katika jamii ni adimu kuipata katika masoko ya kiuchumi, serikali au jamii yenyewe.

Neno ubunifu linaweza kutafsiriwa kuwa ni kitu fulani halisia na chenye mchango wa wazi katika jamii na hivyo ni kitu kipya kinachojitokeza katika soko au jamii kwa hali ya upya. 

Ubunifu chanzo chake ni Mungu maana ndiye aliyeanzisha vitu vyote kwa kuachilia mawazo ndani ya watu.

Ili ubunifu uweze kuonekana ni lazima wabunifu waaminiwe, wapewe kipaumbele, ikiwezekana pia wapewe mitaji na kuendeleza elimu za ubunifu wao.

## Marejeo
Jamii:Jamii
Jamii:Sayansi
Jamii:Teknolojia
Jamii:Sanaa
Msumenonyororo

.]]

**Msumenonyororo** (kutoka maneno : msu + meno + nyororo; pia **msumenomashine** na **chensoo** kutoka Kiingereza "chainsaw") ni pembejeo muhimu sana kwa watu wanaofanya kazi za kukata au kupogoa miti, kukata matofali na pia kuchonga barafu kama inavyofanyika katika nchi Ufini wakati wa majira ya baridi. Msumenonyororo pia hutumika katika nchi baridi kuogelea, hasa wakati wa majira ya kipupwe. Msumenonyororo huwa kifaa kinachoweza kubebwa kwa urahisi, chenye meno makali yanayoweza kuzunguka huku yakikata na kusaga mbao kuzifanya ziwe ndogo.

## Historia 
Historia ya msumenonyororo yadhihirisha kwamba kifaa cha kwanza cha namna hiyo kilitengenezwa mwaka 1830 na daktari mmoja wa mifupa Mjerumani kwa jina Bernhard Heine. Hata kama hakikuwa kama msumenonyororo, kifaa hiki kwa jina Oseotome kilikuwa kinafanana kabisa na msumenonyororo tunaojua leo. Kifaa hiki kilitumika haswa kwa kukata mifupa, maana ndiyo iliyokuwa kazi yake daktari Benhard Heine.

Mfano wa awali wa msumenonyororo tunaojua leo ulianzishwa na madaktari wawili wa kutoka nchini Uskoti kwa majina John Aitken na James Jeffray mwishoni mwa karne ya 18.

## Muundo 
### Injini 
Msumenonyororo huwa umeundwa kwa kutumia injini (kwa Kiingereza: "engine") inayotumia petroli, au mota ya kielektroni inayotumia nguvu za betri.

### Nyororo 
Msumenonyororo huzungushwa na nyororo (chain) inayotumia injini au elektroniki ili ianze kazi. Inapozunguka nyororo hii, huweza kuvuta meno ambayo yanasaga mbao, barafu, mfupa au chochote kinachoelekezwa pale.

### Msumeno
Msumenonyororo huwa na msumeno wenye meno makali ambayo hunolewa mara kwa mara ili kuyatia makali. Huenda msumeno huu ukavunjika na kwa hivyo inabidi kuubadilisha.

### Chuma elekezi 
Chuma elekezi (guide bar) ndio humpa mtumiaji mashiko ili aweze kukata. Msumenonyororo mzuri utakuwa na chuma elekezi nzuri isiyoweza kuvunjika kwa haraka.

### Vishimo vya mafuta (oil holes)
Injini ya msumenonyororo yahitaji kuwa na mafuta ya kulainisha ili iweze kufanya kazi vizuri. Kifaa hiki basi huwa na vishimo vidogovidogo ambapo mtumiaji huweza kutia mafuta ya kulainisha. Mtumiaji hushauriwa kuwa asingojee hadi wakati mafuta yameyeyuka ili atie mengine. Yafaa awe akiyaweka mara kwa mara.

## Kawi ya msumenonyororo 
Msumenonyororo ni kati ya vifaa vinavyojulikana kwa Kiingereza kama "power tools" na hutumia kawi ya umeme, hewa iliyozuiliwa, upepo, maji yanayotiririka kama yale ya mto, injini za mvuke pamoja na kawi inayopatikana baada ya kuchoma fuwele.

## Aina 
Kuna aina tofauti za msumenonyororo kama vile Husqvarna, Makita, Dewalt, Oregon, Echo na nyinginezo.

## Ukarabati 
Msumenonyororo wafaa kukarabatiwa mara kwa mara maana nyororo yaweza ikakatika, injini ikafeli au hata chuma elekezi ikavunjika. Ukarabati wa msumenonyororo ni pamoja na:
#Kuusafisha baada ya matumizi
#Kulainisha injini mara kwa mara
#Kubadilisha betri au petroli ikiisha
#Kunoa meno ya msumenonyororo.

## Marejeo 
## Viungo vya nje 
*Msumenonyororo unavyofanya kazi, Popular Science, August 1951

Jamii:Vifaa
Go-Fukakusa wa Japani

right|thumb|Mchoro wa Go-Fukakusa
**Go-Fukakusa** (28 Juni, 1243 &ndash; 17 Agosti, 1304) alikuwa mfalme mkuu wa 89 (*Tenno*) wa Japani. Jina lake la kuzaliwa lilikuwa *Hisahito*, na alikuwa mwana wa pili wa Tenno Go-Saga. Mwaka wa 1246 alimfuata babake, na kuwa mfalme hadi kujiuzulu 1260. Aliyemfuata kama Tenno ni mdogo wake Kameyama.

## Angalia pia
*Orodha ya Wafalme Wakuu wa Japani

Jamii:Waliozaliwa 1243
Jamii:Waliofariki 1304
Jamii:Watawala wa Japani
Go-Saga wa Japani

right|thumb|Mchoro wa Go-Saga
**Go-Saga** (1 Aprili, 1220 &ndash; 17 Machi, 1272) alikuwa mfalme mkuu wa 88 (*Tenno*) wa Japani. Jina lake la kuzaliwa lilikuwa *Kunihito*, na alikuwa mwana wa pili wa Tenno Tsuchimikado. Mwaka wa 1242 alimfuata binamu yake Tenno Shijo, na kuwa mfalme hadi kujiuzulu 1246. Aliyemfuata kama Tenno ni mwana wake Go-Fukakusa.

## Angalia pia
*Orodha ya Wafalme Wakuu wa Japani

Jamii:Waliozaliwa 1220
Jamii:Waliofariki 1272
Jamii:Watawala wa Japani
Zilipendwa (WCB)

**"Zilipendwa"** ni jina la wimbo uliotoka 25 Agosti, 2017 wa kundi zima la muziki wa kizazi kipya kutoka nchini Tanzania - WCB. Wimbo umetayarishwa na Laizer Classic. Huu ni wimbo wa kwanza kutolewa kama kikosi kizima cha WCB tangu kuanzishwa kwake. Vilevile wiambo unamtambulisha Malomboso wa Yamoto Band kuwa mwanachama kamili wa WCB tangu kuvunjika kwa Yamoto Band. Wimbo umetolewa masaa 12 tangu kutolewa wimbo wa Ali Kiba Seduce Me. Wimbo ulikuwa gumzo sana wakati umetoka hasa kwa kufuatia malumbano yaliyoendelea mtandaoni huku kukiwa na hisia kadhaa wa kadhaa ya kwamba kautoa wimbo huu ni jibu la Seduce Me ili kupunguza makali. Wimbo unahusu mambo kadhaa yaliyopita, watu, wanamuziki, watu mashuhuri, na vitu ambavyo vilipendwa na watu wengi hapo awali. Siku moja tu, tangu kutolewa, Matonya 2 akatoa lawama ya kwamba WCB wameiba wazo lake la wimbo ambao aliutoa yeye tarehe 5 Novemba, 2012. Matonya alitoa lake la moyoni kwamba wimbo mzima ni wazo lake na si WCB. Vilevile kulikuwa na ushindani mkali sana wa kutazamwa sana katika idhaa ya YouTube. Wimbo ulikuwa unapishana kati ya watazamaji 500,000 hadi 800,000 huku Seduce Me ikiwa juu ya Zilipendwa. Hatimaye zikaja kupishana kiasi tu. 

Tarehe 7 Novemba, 2017, bendi ya muziki wa dansi nchini Tanzania maarufu kama Msondo Ngoma Baba ya muziki wafungua mashtaka ya madai kwa WCB kutumia sehemu ya saxafoni la wimbo wa Ajali katika wimbo huu mwishoni bila ruhusa kutoka kwa wamiliki halali wa melodi ile. Msondo wanataka walipwe pesa za Kitanzania milioni 300 kutoka kwa WCB. Msondo wametoa barua hiyo kupitia wanasheria wao Maxim Advocates kwenda kwa WCB huku nakala kwenda Baraza la Sanaa Taifa (BASATA) pamoja na COSOTA. Hadi sasa hakuna mrejesho kutoka kwa WCB. Habari hii imechukuliwa kwa aina yake katika tasnia ya muziki Tanzania. Wapo waliona ni sawa kudadi haki yao hao Msondo. Wapo waliona hii ni kuendekea njaa na sifa tu katika muziki. 
## Tazama pia
*Zilipendwa (Matonya)
*Too Much
*Utaniua
*Muziki
## Marejeo
## Viungo vya Nje
*
Tanuri (kundinyota)

**Tanuri** (kwa Kilatini na Kiingereza *Fornax*)   ni jina la kundinyota ndogo kwenye nusutufe ya kusini ya Dunia yetu. 

## Mahali pake
Tanuri lipo jirani na makundinyota ya Nahari (Eridanus) upande wa mashariki, kaskazini na kusini, ilhali Ketusi (Cetus), Najari  (Sculptor) na Zoraki  (Phoenix) ziko upande wa magharibi.

## Jina
Tanuri ni kati ya makundinyota yaliyobuniwa katika enzi ya kisasa. Kama nyota nyingine zinazoonekana kutoka nusutufe ya kusini pekee haikujulikana kwa Wagiriki wa Kale wala kwa Waarabu kwa hiyo wataalamu wa Ulaya hawakuwa na habari nazo. Kundinyota hili lilielezwa mara ya kwanza na Mfaransa Nicolas-Louis de Lacaille wakati wa karne ya 18 kwa jina “Fourneau Chymique“  lililomaanisha “Tanuri ya kikemia“ yaani tanuri jinsi ilivyotumiwa kwa kuyeyusha metali kwa utafiti wa aloi na kampaundi. 

Lacaille alikaa miaka miwili kwenye Rasi ya Tumaini Jema (Afrika Kusini)  alipotazama nyota za anga la kusini ambazo wakati ule zilianza tu kujulikana kati ya wanaastronomia wa Ulaya. Hapo alipima nyota 10,000 na kuzipanga kwa makundinyota na kutunga majina kwa makundinyota mapya 14.  Jina la Kifaransa  lilitafsiriwa kwa Kilatini na kufupishwa kama "Fornax“(Tanuri).
Chaguo la jina lilikuwa dalili ya kipindi cha Zama za Mwangaza ambako Lacaille alitumia majina ya zana za siku zake kwa kutaja nyota, si tena majina ya mitholojia ya kale.  

Tanuri imepokelewa kati ya makundinyota 88 yanayoorodheshwa na Umoja wa kimataifa wa astronomia  kwa jina la Fornax. Kifupi chake rasmi kufuatana na Ukia ni 'For'.

## Nyota
Nyota za Tanuri ni chache na dhaifu; kuna nyota 59 zenye mwangaza unaoonekana wa mag 6.5 hivyo zinaonekana kwa macho matupu mahali penye giza.  lakini hakuna iliyo angavu kushinda mag 3 .

Nyota tatu angavu zaidi ni Alfa, Beta na Nu Fornacis zinazofanza pembetatu bapa. Nyota sita zilitambuliwa kuwa na sayari za nje.

Alfa Fornacis ina mag 3.91 ni nyota maradufu inayoweza kutambuliwa vile kwa msaada wa darubini ndogo. Ina umbali wa miaka nuru 46 kutoka Dunia.

## Tanbihi
## Viungo vya Nje
* Constellation Guide: Fornax constellation
Pembemraba (kundinyota)

400px|thumb|Ramani ya Pembemraba - Norma jinsi inavyoonekana kwa mtazamaji kwenye nusutufe ya kaskazini

**Pembemraba** (kwa Kilatini na Kiingereza *Norma*)   ni jina la kundinyota dogo kwenye nusutufe ya kusini ya Dunia yetu. 

## Mahali pake
Pembemraba lipo jirani na makundinyota ya Akarabu (Nge) (Scorpius) upande wa kaskazini, Dhibu (Lupus) upande wa kaskazini magharibi, Bikari (Circinus) upande wa magharibi, Pembetatu ya Kusini  (Triangulum Australe) upande wa kusini halafu Madhbahu (Ara) upande wa mashariki.
 
Njia Nyeupe inapita eneo lake.
## Jina
Pembemraba ni kati ya makundinyota yaliyobuniwa katika enzi ya kisasa. Kama ilivyo kwa nyota nyingine zinazoonekana kutoka nusutufe ya kusini pekee haikujulikana kwa Wagiriki wa Kale wala kwa Waarabu kwa hiyo wataalamu wa Ulaya hawakuwa na habari nazo. Kundinyota hili lilielezwa mara ya kwanza na Mfaransa Nicolas-Louis de Lacaille wakati wa karne ya 18 kwa jina “ l’Equerre et la Regle“  lililomaanisha “mraba na rula“ yaani kifaa kilichotumiwa na wajenzi, kwa namna tofauti pia na wanabaharia. 

Lacaille alikaa miaka miwili kwenye Rasi ya Tumaini Jema (Afrika Kusini)  alipotazama nyota za anga ya kusini ambazo wakati ule zilianza tu kujulikana kati ya wanaastronomia wa Ulaya. Alipima nyota 10,000 akazipanga katika makundinyota na kutunga majina kwa makundinyota mapya 14.  Jina la Kifaransa  lilitafsiriwa kwa Kilatini na kufupishwa kama "Norma“.

Chaguo la jina lilikuwa dalili ya kipindi cha Zama za Mwangaza ambako Lacaille alitumia majina ya zana za siku zake kwa kutaja nyota, si tena majina ya mitholojia ya kale.  
Pembemraba au Norma ipo kati ya makundinyota 88 yanayoorodheshwa na Umoja wa Kimataifa wa Astronomia  kwa jina la Norma. Kifupi chake rasmi kufuatana na UKIA ni 'Nor'.

## Nyota
Nyota za Pembemraba ni chache na dhaifu; hakuna inayozidi mag 3. Nyota zilizorekodiwa na Lacaille kama angavu zaidi yaani Alfa na Beta baadaye zilihamishwa kwenda kundinyota la Akarabu (Nge – Scorpius). Kwa hiyo leo hii nyota kuu ni Gamma Normae yenye mwangaza unaoonekana wa mag 4.0 ikiwa umbali wa miakanuru 129 kutoka Dunia.  

Nyota angavu zaidi nne ambazo ni Gamma, Delta, Epsilon na Eta, zinaonyesha umbo la pembenne.

## Tanbihi
## Viungo vya Nje
* Constellation Guide: Norma constellation
Zilipendwa (Matonya)

**"Zilipendwa"** ni jina la wimbo uliotoka 2012 wa msanii wa muziki wa kizazi kipya kutoka nchini Tanzania - Matonya. Wimbo umetayarishwa na Sheddy Clever katika studio ya Burn Records. Wimbo ulitolewa tarehe 5 Novemba, 2012. Mwaka huu wa 2012, 2013 na 2014 ulikuwa mwaka wa mtayarishaji Sheddy Clever. Miaka hiyo nyimbo nyingi nzuri zilitayarishwa na yeye. Kama ilivyo kwa 2016 na 2017 ngoma kali nyingi zimetayarishwa na Mr. T Touch. Wimbo huu ulileta sekeseke na WCB baada ya Matonya kudaid wametumia wimbo wake bila idhini.
## Tazama pia
*Zilipendwa (WCB)
*Too Much
*Utaniua
*Muziki
## Marejeo
## Viungo vya Nje
*
Hakuna matata

"**Hakuna matata**" ni maneno ya Kiswahili yaliyopata kuwa maarufu kwa kutumiwa katika wimbo wa filamu ya Disney *The Lion King*. Kwa njia hiyo yalijulikana kimataifa na baadaye kutumiwa mara kwa mara katika nyimbo mbalimbali yanayoimbwa hasa katika hoteli na maeneo mengine yanayovutia biashara ya utalii.

## Jambo Bwana 
Hakuna Matata inatumika Kenya kukaribisha Watalii nchini humo; inatokana na kwamba mwaka 1982, bendi ya Kenya Them Mushrooms (inayojulikana kama Uyoga) ilitoa wimbo wa Kiswahili "Jambo Bwana", ambayo unarudia maneno "Hakuna matata" katika kukataa kwake. Wimbo uliandikwa na kiongozi wa bendi John Katana.
:Maneno yake ni
:Jambo, Jambo Bwana, habari gani? Mzuri sana!
:Wageni mwakaribishwa, Kenya yetu hakuna matata.
:Kenya nchi nzuri. Hakuna matata.
:Nchi ya kupendeza. Hakuna matata.
:Nchi ya maajabu. Hakuna matata.
:Nchi yenye amani. Hakuna matata.

## Jambo – Hakuna Matata 
Mwaka wa 1983, huko Ujerumani kundi la Boney M. iliyotolewa "Jambo—Hakuna Matata", toleo la lugha ya Kiingereza la Them Mushrooms wimbo Jambo Bwana. Liz Mitchell alitoa wimbo, mkono na Reggie Tsiboe, Frank Farian, Cathy Bartney, Madeleine Davis na Judy Cheeks. Mmoja alikuwa na lengo la kuingizwa katika albamu ya saba isiyo na kichwa cha kikundi, iliyotolewa mwaka wa 1983. Kutokana na utendaji mbaya wa chati (No. 48 katika chati za Kijerumani), hatimaye haukuingizwa kwenye albamu (ambayo ilikuwa imefanywa upya na haikuachiliwa hadi Mei 1984 kama Ten Thousand Lightyears).

## Wimbo *The King Lion* 
Mwaka wa 1994, Walt Disney Animation Studios movie animated *The Lion King* alileta maneno hayo kutambuliwa kimataifa, akishirikiana sana katika njama na kutoa wimbo kwa hilo. Mchezaji wa kijivu na mchungaji, aitwaye Timon na Pumbaa, hufundisha tabia kuu, mtoto wa simba aitwaye Simba, ili aweze kusahau hali yake ya zamani na kuishi sasa. Wimbo ulitungwa na Elton John (muziki) na Tim Rice (maneno), ambao walikuta maneno katika kitabu cha Kiswahili. Ilichaguliwa kwa Best Song Song katika 1995 Academy Awards, na baadaye nafasi ya 99 bora song katika historia ya sinema na American Film Institute katika orodha ya 100.

Wimbo unaanza na maneno "Hakuna Matata! What a wonderful phrase" ukirudia maneno yale mawili ya Kiswahili mara kadhaa kwa kuyachanganya na Kiingereza.

Jamii:Maneno ya Kiswahili
Shijo

right|thumb|Mchoro wa Shijo
**Shijo** (17 Machi, 1231 &ndash; 10 Februari, 1242) alikuwa mfalme mkuu wa 87 (*Tenno*) wa Japani. Jina lake la kuzaliwa lilikuwa *Mitsuhito*, na alikuwa mwana wa kwanza wa Go-Horikawa. Mwaka wa 1232 alimfuata babake, na kuwa mfalme hadi kifo chake kwa ajali. Aliyemfuata kama Tenno ni Go-Saga.

## Angalia pia
*Orodha ya Wafalme Wakuu wa Japani

Jamii:Waliozaliwa 1231
Jamii:Waliofariki 1242
Jamii:Watawala wa Japani
Ngoma Iko Huku

***Ngoma Iko Huku*** ni jina la kutaja albamu yenye nyimbo mchanganyiko kwa vipindi tofauti ya hayati Salum Abdallah akiwa na Cuban Marimba. Albamu imekusanya vibao vyake vyote ambavyo ni vikali na kuviweka pamoja. Hasa kutoka 1955 hadi 1965 mwaka ambao ndio kifo chake kilitokea. Rekodi hizi zilikusanywa na kampuni ya Kijerumani Dizim Records ili kuenzi kazi za mkongwe huyu. Albamu ilitolewa mwaka wa 2000 ikiwa na nyimbo zipatazo 22. Ufundi aliounesha katika nyimbo hizi unapelekea kuonekana kijana hadi sasa. Hata baada ya miaka kupita tangu kufa kwake, lakini bado hata kwa vijana waliozaliwa baadaye wanaelewa mchango wa Salum Abadallah na kuzisikiliza nyimbo zake kwa kiasi kikubwa. Nyimbo nyingi zilikuwa za mapenzi na ukombozi. Hasa kwa vile miaka ile ya 1960 mwanzoni tungo nyingi zilihusu hamasa ya kuileta Afrika huru. Nyimbo kama Beberu na nyimbo zingine za kusifu juhudi za TANU kwa wakati ule. 
## Orodha ya nyimbo
Hii ni orodha ya nyimbo zilizopo katika albamu hii.
#Ngoma Iko Huku 	
#Naumiya 	
#Ubaya 	
#Nalia Nalia 	
#Wanipendeza 	
#Cuba Chacha 	
#Ndiyo Hali Ya Dunia 	
#Kazi Tanzania 	
#Shemeji Shemeji 	
#Tanzania Twist 	
#Sipati Majibu 	
#Salaam Kwa Jumia 	
#Wanawake Tanzania 	
#Kachacha 	
#Tulime Mashamba 	
#Bebru 	
#Kimanzi 	
#Si Kosa Lako 	
#Unavanja Utu 	
#Mpenzi Wee 	
#Maisha Siyatamani 	
#Afrika Muye Muye

## Tazama pia 
*The Tanzania Sound

## Viungo vya Nje
*[https://www.discogs.com/Salum-Abdallah-Cuban-Marimba-Ngoma-Iko-Huku-Vintage-Tanzanian-Dance-Music-1955-1965/release/2606648 ] katika wavuti ya Discogs
Jamii:Albamu za 2000
Jamii:Albamu za Salum Abdallah
Too Much (wimbo)

**"Too Much"** ni jina la wimbo uliotoka 15 Julai, 2016 wa msanii wa muziki wa hip hop kutoka nchini Tanzania - Darassa. Wimbo umetayarishwa na Mr. T. Touch. Huu ndio wimbo ambao huhesabiwa kama ujio mwingine au wa kivingine wa Darassa tangu Kama Utanipenda na zile za nyuma kabla ya hii. Kuanzia hapa, Darassa alibadili muundo wa kutambaa na michano tofauti na awali. Tangu wimbo huu, Darassa ameamsha hisia za watu kila kona ya Tanzania. Hata baada ya kutoa Muziki alizidi kupendwa zaidi.  
## Tazama pia
*Mpe Habari
*Show Me
*Sheri
*Pacha Wangu
*Aje
*Mwana
*Nana
## Marejeo
## Viungo vya nje
*
Zilipendwa

**Zilipendwa** ni neno linalotumika kutaja vitu vilivyopitwa na wakati, lakini vilikuwa na wapenzi wengi sana kiasi kwamba hata ukisikia au kuviona tena leo utakumbuka wakati wako. Istilahi hii imetumika sana katika nyimbo na filamu. Kumekuwa hadi na vipindi vya TV na Redio katika Afrika ya Mashariki vinavyozungumzia Zilipendwa. Karibia katika kila redio nchini Tanzania kuna kipindi maalumu cha Zilipendwa.
## Maana nyingine
*Zilipendwa - wimbo wa msanii wa muziki wa kizazi kipya kutoka nchini Tanzania, Tonya Mbili. Wimbo ulitoka tarehe 5 Novemba, 2012.
*Zilipendwa - wimbo wa kundi zima la muziki wa kizazi kipya kutoka nchini Tanzania, Wasafi Classic Baby au WCB. Wimbo ulitoka tarehe 25 Agosti, 2017.
Fernando Torres

thumb|438x438px|Fernando Torres akimiliki mpira (2012)
**Fernando José Torres Sanz,** (matamshi ya Kihispania: [fernando tores]; alizaliwa 20 Machi 1984) ni mchezaji wa Hispania wa soka, ambaye anacheza kama mshambuliaji wa La Liga klabu ya Atlético Madrid na timu ya taifa ya Hispania.

Torres alianza kazi yake na Atletico Madrid, akiendelea kupitia mfumo wao wa vijana kwa kikosi cha timu ya kwanza. Alifanya timu yake ya kwanza mwaka 2001, na kumaliza muda wake katika klabu hiyo yenye malengo 75, katika maonyesho 174, ya La Liga. Kabla ya La Liga yake ya kwanza, Torres alicheza misimu miwili katika Segunda División kwa Atlético, akifanya maonyesho 40, na kufunga mabao saba.

Torres alijiunga na klabu ya Premier League Liverpool mwaka 2007, baada ya kutia sahihi kwa ada ya uhamisho wa klabu. Aliweka msimu wake wa kwanza huko  Anfield kwa kuwa mchezaji wa kwanza wa Liverpool tangu Robbie Fowler katika msimu wa 1995-96, ili kufunga mabao zaidi ya 20, katika ligi.

Mchapishaji mzuri wa malengo ya kazi yake, akawa mchezaji wa haraka zaidi katika historia ya Liverpool ili kufunga mabao 50, ya ligi.

Aliitwa jina la FIFA World XI mwaka 2008, na 2009. Torres alitoka klabu hiyo mwezi Januari 2011, kujiunga na Chelsea kwa ada ya uhamisho wa rekodi ya Uingereza ya £ 50,000, ambayo ilifanya hivyo kuwa ya gharama kubwa zaidi mchezaji wa Kihispania katika historia. Katika msimu wake wa kwanza wa Chelsea, Torres alishinda Kombe la FA na Ligi ya Mabingwa ya UEFA, licha ya kupokea upinzani dhidi ya rekodi ya kufunga bao

Msimu uliofuata, alifunga mwishoni mwa ligi ya UEFA 2012-13, kusaidia chelsea kushinda ushindani kwa mara ya kwanza.

Torres ni wa kimataifa wa hispania na alifanya kwanza dhidi ya Ureno mwaka 2003, Amekuwa amefungwa zaidi ya mara 100, na ni mchezaji wake wa tatu wa juu kabisa wa wakati wote. Na Hispania, amehusika katika mashindano makuu sita: UEFA Euro 2004, Kombe la Dunia ya FIFA ya 2006, Euro 2008, Kombe la Dunia 2010, Euro 2012, na Kombe la Dunia 2014. Uhispania alishinda mashindano matatu kutoka 2008, hadi 2012, na Torres akifunga bao la Euro 2008 na Euro 2012.

Jamii:Waliozaliwa 1984
Jamii:Watu walio hai
Jamii:Wachezaji mpira wa Hispania
Ikonografia

wa Tikhvin, mchoro wa mwaka 1300 hivi.]]
**Ikonografia** (kutoka Kigiriki εἰκών, eikon, "picha" na γράφειν, grafein, "kuandika" kupitia Kiingereza "iconography") ni tawi la historia ya sanaa ambalo linachunguza asili na maana ya picha kama sanaa.

Utaalamu huo unahitajika hasa katika kufafanua picha takatifu za Ukristo wa Mashariki, kwa kuwa hizo hazilengi kuiga sura halisi zinavyoonekana na macho, bali kudokeza mafumbo ya imani ili kuona yasiyoonekana.

## Tanbihi
Jamii:Sanaa
Jamii:Ukristo
Inkadinasio

**Inkadinasio** (kwa Kiingereza "incardination", kutoka Kilatini *incardinatio*) ni msamiati wa sheria za Kanisa unaoeleza sharti la kwamba kila mkleri awe daima chini ya askofu au padri fulani, na kwa njia yake awe ndani ya jimbo au shirika fulani. 

Kinyume chake kwa Kiingereza ni **excardination**, ambapo mkleri anaruhusiwa kuacha incardinasio yake ili kupata nyingine.

Maneno yote mawili yanategemea neno *cardo* ("bawaba"), ambalo pia ni shina la neno *kardinali*. 

Sheria husika zinapatikana katika kanuni 265-272 za Mkusanyo wa Sheria za Kanisa (kwa Kanisa la Kilatini). Nyingine zinazofanana nazo zinapatikana katika kanuni 357-366 za Mkusanyo wa Kanuni za Makanisa ya Mashariki (kwa Makanisa Katoliki ya Mashariki).

## Tanbihi 
## Viungo vya nje
*Code of Canon Law Canons 265-272
Kasa

**Kasa** ni aina za makobe wakubwa kiasi wanaoishi baharini. Hutaga mayai yao katika mchanga wa fuko za kanda za tropiki na nusutropiki. Kama makobe wote kiwiliwili cha kasa kimefunikwa kwa gamba gumu liitwalo galili, lakini hawawezi kuvuta kichwa na miguu ndani ya galili.

## Spishi
* Familia **Cheloniidae**
** *Caretta caretta*, Kasa Mtumbi, dufi au duvi (Loggerhead sea turtle)
** *Chelonia mydas*, Kasa Uziwa (Green sea turtle)
** *Eretmochelys imbricata*, Kasa Mwamba au ng'amba (Hawksbill sea turtle)
** *Lepidochelys kempii*, Kasa wa Kemp (Kemp's ridley sea turtle)
** *Lepidochelys olivacea*, Kasa Kikoshi (Olive ridley sea turtle)
** *Natator depressus*, Kasa Mgongo-bapa (Flatback sea turtle)
Familia **Dermochelyidae**
** *Dermochelys coriacea*, Kasa Ngozi (Leatherback sea turtle)

## Picha

Loggerhead Sea Turtle (Caretta caretta) 2.jpg|Kasa mtumbi
Chelonia mydas and bubbles.jpg|Kasa uziwa
Padre Island National Seashore - Kemps Ridley Sea Turtle.jpg|Kasa wa Kemp
Lepidochelys-olivacea-Kélonia-1.JPG|Kasa kikoshi
Natator depressus00.jpg|Kasa mgongo-bapa
Leatherback turtlle nesting dermochelys coriacea.jpg|Kasa ngozi

Jamii:Kobe na jamaa
Chepe

**Chepe** (pia "shepe", "beleshi", "koleo" na "sepetu" au "spedi" kutoka Kiingereza "spade") ni zana ya ujenzi ya mkono inayoweza kuwa ya chuma au mbao inayotumika katika kuchotea mchanga na kuchanganyia zege wakati wa ujenzi. Pia chepe hutumika katika kuchimba mashimo.

Jamii:Vifaa
Mazao

alt=Shamba la mazao|thumb|Shamba la mazao
thumb|Chai ni zao la biashara
**Mazao** (kutoka kitenzi "kuzaa") ni mimea iliyopandwa na wakulima ili izae iwezekanayo kwa faida yao. 

Mazao mengi ni vyakula kama nafaka, mboga, au matunda. Mazao mengine ni ya dawa, kama vile kwinini, au nyuzi kama vile pamba, au vifaa vingine kama vile mpira au mbao. 

Mara nyingi mashamba hupandwa kukua aina moja tu ya mazao. Mazao ni mimea ya ndani, ambayo mingi imechaguliwa ili kuboresha ukubwa, ladha na sifa nyingine. Wakati mimea ya aina hiyohiyo imepandwa na kukuzwa kwa sehemu moja kwa kiwango kikubwa.

Mazao mengi huvunwa kama chakula kwa wanadamu au mifugo (mazao ya chakula).

Mazao muhimu yasiyo ya chakula ni pamoja na maua ya kilimo, maua ya mimea na mazao ya viwanda. Mazao ya kilimo cha maua ni pamoja na mimea inayotumiwa kwa mazao mengine (k.m. miti ya matunda). Mazao ya viwanda yanazalishwa kwa ajili ya nguo, mafuta (mazao ya nishati, mafuta ya mwani), au dawa (mimea ya dawa).

Jamii:Uchumi
Jamii:Kilimo
Magadi (kemikali)

alt=Magadi|thumb|Magadi
**Magadi** ni kampaundi ya kemikali yenye fomula NaHCO3. Vitu  vilivyomo ndani yake ni sodiamu, hidrojeni, kaboni, oksijeni. 

Ni unga mweupe wa fuwele isiyo na asidi: katika siku za nyuma ilitumika kupunguza kiungulia, ugonjwa unaosababishwa na asidi nyingi katika tumbo la mtu. Hii ilikuwa kawaida kufanyika kwa kuchanganya magadi ya sodiamu na maji na kunywa. Wakati kuna asidi sana, husababisha na kiungulia. Inamenyuka na asidi kuzalisha gesi ya kaboni dioksidi. Pia hugusa na besi ili kupunguza madhara yake.

Wakati magadi ya sodiamu pigwa joto, hutoa kaboni dioksidi na mvuke wa maji (gesi) na hugeuka kuwa sodiamu yenye kaboni.

Jamii:Kemia
INRI

[thumb|250px|[Mchoro wa Diego Velázquez, *Yesu msulubiwa*, 1631, Prado (Madrid, Hispania) unaonyesha anwani kichwani pake.]]

**INRI** ni kifupisho cha maneno ya Kilatini "Iesus Nazarenus Rex Iudaeorum" ("Yesu Mnazareti Mfalme wa Wayahudi").

Ni kwamba, kadiri ya Injili zote nne, Ponsio Pilato, liwali wa Palestina, aliamua Yesu asulubiwe kulingana na shtaka la viongozi wa Wayahudi waliodai mtuhumiwa alijitangaza kuwa mfalme na kupinga mamlaka ya Kaisari wa Dola la Roma, kwa wakati huo Tiberius, ingawa Pilato alikuwa ametambua shtaka halikuwa la kweli, bali lilitokana na husuda.

Kadiri ya Injili ya Yohane (19:19-22), Pilato mwenyewe alisisitiza kwamba, katika maandishi yaliyotakiwa kuwajulisha watu sababu ya adhabu hiyo, iwekwe wazi kwamba Yesu aliuawa kama mfalme wa Wayahudi, ingawa neno hilo lilichukiza viongozi wa taifa.

Maneno ya ilani hiyo yaliandikwa katika lugha tatu: 
*Kilatini (Iesus Nazarenus Rex Iudaeorum), 
*Kigiriki (Ἰησοῦς ὁ Ναζωραῖος ὁ Bασιλεὺς τῶν Ἰουδαίω). Kutokana na herufi hizo, Wagiriki wanaandikwa INBI.
*Kiebrania (ישוע הנוצרי ומלך היהודים). Herufi za kwanza za maneno hayo kwa Kiebrania ni יהוה, YHWH, ndilo jina takatifu la Mungu katika Biblia ya Kiebrania.

Jamii:Yesu Kristo
Jamii:Biblia
Jamii:Teolojia